Mikuláš Štefan Ferienčík

Mikuláš Štefan Ferienčík (* 1. august 1825, Zvolen, Slovensko – † 3. marec 1881, Martin, Slovensko) bol slovenský úradník, novinár a spisovateľ. Pseudonym: Jančík, Mikuláš z Pohronia, Mladen.

Rodina 
 otec: Daniel Ferienčík
 matka: Jana Goldbergerová
 manželka: Aurélia Tibélyová

Životopis 
Študoval na strednej škole v Jelšave a v Banskej Štiavnici, filozofiu a teológiu do roku 1846 na Evanjelickom lýceu v Levoči, od roku 1846 právo v Prešove. V roku 1856 zložil sudcovskú skúšku v Bratislave. Pôsobil na rôznych miestach a funkciách štátnej  služby, okrem iných aj v Banskej Bystrici. Písal básne, romantické, ľúbostné poviedky, spoločenské novely, ľudovýchovnú prózu a divadelné hry. Bol prvý prekladateľ Gogoľovho Revízora. Zúčastnil sa revolúcie 1848 – 1849 ako dobrovoľnícky kapitán. Redigoval Pešťbudínske vedomosti, Národnie noviny, Národný hlásnik a Orol. V roku 1868 spoluzakladal Kníhtlačiarenský účastinársky spolok v Martine.

Pamiatky 
 rodný dom vo Zvolene
 hrob s náhrobníkom na Národnom cintoríne v Martine
 korešpondencia v Literárnom archíve Matice slovenskej

Dielo 
 Jedľovský učiteľ, Skalica, 1899
 V zákutí sveta, Trenčín b.r.
 Pravda predca zvíťazí, Budapešť, 1862

Referencie

Literatúra 
 Kto bol kto v histórii Banskej Bystrice 12552000
 Slovenský biografický slovník

Externé odkazy 
 Záznam o narodení a krste v matrike evanjelického zboru vo Zvolene; riadok 73; pokrstený ako Stephanus Nicolaus Ferjentsik
 
 Plné texty diel M. F. Ferienčíka

Slovenskí spisovatelia
Slovenskí novinári
Slovenskí básnici
Slovenskí prekladatelia
Slovenskí sudcovia
Slovenské vojenské osobnosti
Osobnosti zo Zvolena
Pochovaní na Národnom cintoríne v Martine